Efter [[9. april]] [[1940]] tog Lunding initiativ til flere skjulte og bevæbnede grupper i [[Jylland]], og frem til den [[29. august]] [[1943]] var han ansvarshavende for [[P-ordningen]] i Jylland. Lunding blev [[arrestant|arresteret]] af [[nazityskland|tyskerne]] 29. august 1943 sigtet for spionage og overført til [[Nazityskland|Tyskland]]. Han havde under et besøg i [[Stockholm]] givet oplysninger til det [[Polen|polske]] [[gesandtskab]], hvor en [[nazityskland|tysk]] [[spion]] havde opdaget ham. Han sad i to år i tysk fangenskab først i [[gestapo]][[fængsel|fængslet]] i [[Prinz Albrechtstrasse]] i [[Berlin]]. Han hørte til de prominente fanger. Uformelt havde han under et forhør hos [[Obersturmbannführer]] [[Heinrich Müller (Gestapo)|Heinrich Müller]] fået sin [[dødsdom]], da Müller ikke fandt, at Lunding var særlig meddelsom, idet han trods trusler om [[tortur]] nægtede kendskab til alle anklagepunkter. Forhøret sluttede med denne salve: ''"De vil ikke komme for en [[domstol]]. Vi tager ingen chancer, vi har i [[Gestapo]] egne magtbeføjelser. De er selv efterretningsofficer, så De kender prisen for det, vi anklager Dem for. Måden og fuldbyrdelsen af Deres dom bestemmer [[Rigsfører]] i [[Schutzstaffel|SS]], [[Heinrich Himmler]]."'' Men fuldbyrdelsen blev aldrig til noget. I sidste halvdel af [[1944]] blev Lunding overført til [[kz-lejr]]en [[KZ Flossenbürg|Flossenbürg]] i Øst[[bayern]], en snes kilometer fra [[grænse]]n til protektoratet [[Bøhmen]]-Mähren (i dag [[Tjekkiet]]). Her blev han anbragt i fængselsafdelingens celle 21. Den lå ved siden af [[Abwehr]]-chefen [[Wilhelm Canaris]]'. De kommunikerede ved [[Morsealfabet|morsebanketegn]]. Natten til [[9. april]] vågnede Lunding, da Canaris blev hentet til [[henrettelse]] og fik gennem dørsprækken et glimt af den nøgne mand.
Militær Sport Ledelse Foreninger Ledere